૧૯૪૭માં ભારત અને પાકિસ્તાનના ભાગલા વખતે જ્મ્મુ-કાશ્મીર મહારાજા હરિસિંહ દ્વારા શાસિત એક સ્વાયત રાજ્ય હતું ત્યારે નવનિર્મિત પાકિસ્તાને ઓકટોબર ૧૯૪૭માં આ વિસ્તાર પર આક્રમણ કર્યુ હતુ. ત્યારે હરિસિંહ તેમનો સામનો કરી શક્યા ન હતા. અને તેમણે ભારતને સેનાની મદદ કરવા વિનવણી કરી હતી. ત્યારે આઝાદ ભારતના તત્કાલિન ગવર્નર જનરલ લોર્ડ માઉન્ટબેટને શરૂઆતમાં સેનાની મદદ કરવા ઈનકાર કરી દીધો હતો. જોકે હરિસિંહ દ્વારા તેમના રાજ્યને ભારતમાં સામેલ કરવા માટેના વિલયપત્ર પર હસ્તાક્ષર કરવામા આવ્યા બાદ ભારતીય સેના કાશ્મીર પહોંચી હતી. ત્યાં સુધીમાં તો પાકિસ્તાનીઓએ જેમાં પાકિસ્તાનના કબાલી વિસ્તારના જેહાદી પણ સામેલ હતા.તે લોકોએ કાશ્મીર પર હુમલો કરી દીધો હતો. જોકે સ્થાનિક કાશ્મીરીઓએ ભારતીય સેના સાથે મળીને પાકિસ્તાનનો સામનો કર્યો હતો.